# Francesca Michielin

Francesca Michielin (Bassano del Grappa, Veneto, Italia, 1995eko otsailaren 25a) abeslari, musikari, konpositore, aurkezle eta idazlea da. 2011n egin zen ezaguna, Factor X Italia talentu-lehiaketaren bosgarren edizioa irabazi ondoren.
2016an Sanremoko jaialdian parte hartu zuen, bigarren postua lortuta, eta, gero, 2016ko Eurovision Abesti Lehiaketan Italia ordezkatzeko izendatu zuten " Nessun grado di separazione" abestiarekin.

## Bizitza

Venetoko Bassano del Grappa Italiako udalerrian jaio zen, 1995ean. Bere gurasoak Tiziano Michielin eta Vanna Moro izan ziren eta bere neba nagusiagoa Filippo deitzen da. Txikitan izan zuen musikaren munduarekin lehen harremana, pianoa eta gero baxu klaseak hartzen hasi ostean. 14 urte zituenean eta ikasten ari zela, bere hiriko gospel abesbatza batean abestu zuen. Denboraren buruan, bere neba Filippori esker, rock musikarekiko interesa piztu zitzaion eta nazioarteko artisten eragina jaso zuen, hala nola Bon Iver, Jeff Buckley eta Damien Rice .

### Musika ibilbidea

2011. urtean Factor X -ren italiar bertsiorako sailkatu zen, irabazi zuen eta Sonyrekin kontratua sinatzeko aukera eman zion. "Distratto" singlea kaleratu zuen, zerrendetan lehen postua lortu zuena, eta bere lehen diskoa, Riflessi di me, 2012an argitaratzera bultzatu zuen eta salmenta onak izan zituen. Antzerki musikalaren lanetan parte hartu zuen eta lehen postura itzulti zen Fedez raperoarekin "Magnifico" abestian egindako kolaborazioarekin eta "Amazing (Increíble)" abestia The Amazing Spider-Man 2- ren soinu-bandan sartu zuen. 2015ean "L'amore Esiste" bere bigarren diskoaren aurrerapena izan zen.
2016ko otsailean Sanremoko jaialdian lehiatu zen " Nessun grado di separazione " abestiarekin. Michielin txapeldunordea izan zen, Stadio taldearen atzetik, eta ustekabean talde irabazleak Eurovision Abesti Lehiaketan ez parte hartzea erabaki zuen, horregatik, hurrengoa, Francesca txapeldunordea izan zen hautatua, zeinek Stockholmen (Suedia) ospatu zen 61. Eurovision Abesti Lehiaketan parte hartu zuen. Francescak bere "Nessun grado di separazione" abestia abestu zuen eta hamaseigarren postuan bukatu zuen 124 punturekin.
2018ko urtarrilean 2640 kaleratu zuen, bere estudioko hirugarren diskoa, eta harrera bikaina izan zuen. 'Io non abito al mare' eta 'Vulcano' abestiak sinadura abestiak bihurtu ziren Francesca Michielinentzat, eta indigenen kulturekiko duen erakarpena ere erakutsi zuen 'Bolivia', 'Tapioca' eta 'Tropicale' abestietan.
2019ko azaroan, hainbat hilabeteko atsedenaldiaren ostean, Charlie Charlesek ekoitzitako 'Cheyenne' bakuna kaleratu zuen eta urrezko diskoa bilakatu zen. 2020ko otsailean FEAT diskoa urte bereko martxoaren 13an argitaratuko zela iragarri zen. Francescak 'Gange' (Shiva raperoarekin) interpretatu zuen Milango Rocket Club-en otsailaren 20an. Hurrengo asteetan, "Riserva naturale" eta "Monocale" abestiak aurkeztu behar zituen, baina COVID-19 pandemiak kontzertuak bertan behera uztera behartu zuen.
FEAT martxoaren 13an kaleratu zen, Europara iritsi berri zen koronavirus epidemiaren ondorioz Italiako blokeoaren erdian. Bertan, genero guztietako artistekin kolaboratu zuen, hala nola Mäneskin, Fabri Fibra, Elisa Toffoli edo Fred de Palma . Francescak lehen aldiz abestu zuen gaztelaniaz ('Yo no tengo nada' feat. Elisa) eta frantsesez ('La vie ensemble' feat. Max Gazzè). Diskoan ere 'Leoni' abestia kaleratu zuen Giorgio Poirekin batera eta Summertime serieko abestietako bat bihurtu zen.
2020ko abenduan, LXXI Sanremo Song Festival jaialdian (2021eko martxoaren 2tik 6ra), non Fedez raperoarekin batera arituko zela iragarri zuen. “Chiamami per nome” abestiak oso harrera ona izan zuen publikoaren artean, kritikari eta kazetarien aldetik harrera epela izan bazuen ere. Azken gala emanaldiaren ondoren, telebozketa Michielin eta Fedez-en alde egin zuen, Måneskin eta Ermal Metarekin batera podiumera eramanda. Azkenean Michielin eta Fedez bigarren postuan geratu ziren Måneskinen atzetik.
Edizio berean, Francesca Michielinek FEAT -en liburuki berria argitaratu zuen, 'FEAT - Out of Space' izenekoa. Disko berri horrek 'FEAT - Stato di natura'-ren abestiak bildu zituen, eta Vasco Brondi, Mecna eta Colapesce artistekin egindako kolaborazioak eta gainera, Sanremon zilarra irabazi zuen Fedezekin 'Chiamami per nome' abestiarekin.

### Telebista eta literatura

2022. urtearen hasieran, Francesca Michielinek bere lehen eleberria kaleratu zuen: Il cuore è un organo, martxorako aurreikusita. Hilabete horretan bertan, Michielinek bere lehen esperientziari ekin zion telebista aurkezle lanetan eta Italiako Sky sarearekin sinatu zuen. Francesca Effetto Terra saioaren aurkezlea izan zen, dibulgazio ekologikoari eta ingurumenari buruzko kontzientziazioari eskainitako programa. Artista beti izan da ezaguna bere sare pertsonaletan ekologismoaren balioak defendatzeagatik eta klima aldaketaren aurkako borroka sustatzeagatik.
2022ko maiatzaren 30ean, Francesca Michielinek X Factor telebista saiora itzultzea agerian utzi zuen hurrengo edizioaren anfitrioi gisa. Michielin beti egon da eskertuta ezagun egin zuen saio horrekin. Izan ere, hainbat ediziotan artista gonbidatua izan zen lehiaketan lehen aldiz parte hartu zuenetik.

### Bitxikeriak

* Francesca Michielin Alberto Angela zientzialariaren eta Fernando Alonso lasterketa-gidariaren mireslea da . Azken horri eskaini zion bere Alonso abestia, 2640 diskokoa.
* Nerabezaroan rockarekiko interesa piztu zitzaion, batez ere Red Hot Chili Peppers taldearekin eta Anthony Kiedis abeslariarekin.
* Juventus FC zalea da.
* Honey Sun izan zen idatzi zuen lehen abestia. 10-11 urte zituela egin zuen.
* 2021ean, 'Maschiacci' izeneko podcasta jarri zuen martxan, eta genero-desberdintasunen arazoa nabarmentzen eta ideia feministak defendatzen zentratu zen.
* Francesca Michielin eta Fedez ia deskalifikatuegin zituzten 71. Sanremoko Jaialditik, rap-ak ustekabean "Chiamami per nome" abestiaren zati bat agerian utzi zuelako jaialdia baino aste batzuk lehenago, eta horrek arauak urratzen zituen. Antolakuntzak zehaztu zuen ez zegoela bikotea zigortzeko arrazoirik, bideoak segundo batzuk baino ez zituelako iraun.

## Diskografia
### Estudioko albumak

* 2012 – Riflessi di me
* 2015 – di20
* 2018 – 2640
* 2020 – FEAT (Stato di Natura)
* 2021 – FEAT (Fuori dagli Spazi)

### EPak

* 2012 – Distratto
* 2012 - Nice to Meet You (Acoustic Live Solo)

### Sinpleak

* 2012 – "Distratto"
* 2012 - "Sola"
* 2012 - "Tutto quello che ho"
* 2013 - "Se cadrai"
* 2014 - "Amazing"
* 2015 – "L'amore esiste"
* 2015 – "Battito di ciglia"
* 2015 – "Lontano"
* 2016 – "Nessun grado di separazione"
* 2016 - "Un cuore in due"
* 2016 - "Almeno tu"
* 2017 – "Vulcano"
* 2017 – "Io abito al mare"
* 2018 - "Bolivia"
* 2018 – "Tropicale"
* 2018 – "Femme"
* 2019 – "Cheyenne" (Charlie Charlesekin)
* 2020 - "Stato di natura" (Maneskinekin)

### Promozioko singleak

* 2020 - "Gange" (con Shiva)
* 2020 - "Riserva naturale" (Coma Coserekin)
* 2020 - "Monolocale" (Fabri Fibrarekin)

### Lankidetzak

* 2013 – Fedez feat. Francesca Michielin – "Cigno Nero"
* 2014 – Fedez feat. Francesca Michielin – "Magnifico"
* 2015 – Don Joe feat. Francesca Michielin – "Le nostre ali"
* 2017 – Cristina D'Avena feat. Francesca Michielin – "L'incantevole Creamy"
* 2017 – Syria feat. Francesca Michielin – "Non dimentico più"
* 2018 – Carl Brave feat. Francesca Michielin – "Fotografia"
* 2018 – Deejay All Stars feat. Francesca Michielin & Eros Ramazzotti – "25 Dicembre"
* 2019 – Le Orme feat. Francesca Michielin – "Gioco di Bimba"
* 2019 – James Morrison feat. Francesca Michielin – "Glorious"

### Soinu-bandak pelikuletan

* 2014 - "Amazing" The Amazing Spider-Man 2 filmean
* 2017 - "Tu sei una favola" Ballerina filmaren soinu-bandaren italiar bertsioan
* 2019 - A Cup of Coffee with Marilyn film laburraren soinu banda osoa

## Lortutako aitorpenak

* 2012 – Premio Emergenti al Premio Videoclip Italiano per Distratto
* 2013 – Rockol Awards como Promesa/revelación italiana
* 2015 – Wind Music Awards Premio Multiple Single con Magnifico con Fedez
* 2015 – Premio Lunezia Pop por la canción L'amore esiste
* 2016 – Wind Music Awards Premio Oro Album con di20are
* 2016 – Wind Music Awards Premio Platino Singolo con Nessun grado di separazione

## Erreferentziak

* ↑ «Stories - Eurovision Song Contest» eurovision.tv (Noiz kontsultatua: 2025-03-19).
* ↑ Ebnet, Karin. (2020-04-15). «Summertime, il trailer della nuova serie Tv di Netflix sulle note di Francesca Michielin» Best Movie.
* ↑ FrancescoB. (2021-03-07). «Festival di Sanremo 2021, secondi classificati Fedez e Francesca Michielin» ViaggiNews.com.
* ↑ «Francesca Michielin debutta come scrittrice con il romanzo Il cuore è un organo» GingerGeneration.it 2022-01-26.
* ↑ «Francesca Michielin è la conduttrice di X Factor 2022 - Tv» Agenzia ANSA 2022-05-30.

## Kanpo estekak

Francesca Michielin erabiltzailearen profila, Twitter zerbitzuan
* Datuak: Q439571
* Multimedia: Francesca Michielin / Q439571